Kοτόπουλο yakitori
Τα yakitori είναι τα ιαπωνικά σουβλάκια, αλλά με κοτόπουλο, που γλασάρονται με διάφορα μείγματα στη διάρκεια του ψησίματος.
800-1.000 γρ. φιλέτο από μπούτι κοτόπουλου, σε κομμάτια των 3 εκ., ελάχιστο ελαιόλαδο για το άλειμμα, 120 ml ιαπωνική σάλτσα σόγιας, 60 ml ζωμός κοτόπουλου, 60 ml mirin, 60 γρ. ζάχαρη καστανή, κρυσταλλική, 8 φρέσκα κρεμμυδάκια, κομμένα λοξά σε κομμάτια των 4 εκ.
Για να ετοιμάσουμε το κοτόπουλο yakitori σε ένα κατσαρολάκι βράζουμε τη σάλτσα σόγιας, τον ζωμό, το mirin και τη ζάχαρη για 5 λεπτά (μετρώντας τον χρόνο από τη στιγμή που  θα πάρουν βράση τα υλικά), μέχρι η σάλτσα να δέσει ελαφρώς.Αποσύρουμε από τη φωτιά και αφήνουμε να κρυώσει.Κρατάμε στην άκρη το 1/3 της ποσότητας για το άλειμμα και το  υπόλοιπο το βάζουμε σε μπολάκι, για το σερβίρισμα.Περνάμε τα κομμάτια κοτόπουλου σε 8  μεταλλικές μικρές σούβλες ή καλαμάκια, βάζοντας ενδιάμεσα και τα κρεμμυδάκια.Ετοιμάζουμε μέτρια προς δυνατή  θράκα (το χέρι μας να αντέχει περίπου 8 δευτερόλεπτα σε απόσταση 10 εκ. από τη σχάρα,  την οποία έχουμε στο χαμηλότερο σημείο πάνω από τη θράκα – Ρυθμίζουμε και ελέγχουμε αναλόγως και την ψησταριά υγραερίου).Λαδώνουμε τα σουβλάκια και τα ψήνουμε για  10-12 λεπτά, μέχρι να ροδίσουν ομοιόμορφα, γυρίζοντάς τα τακτικά.Κάθε 3-4 λεπτά τα  αλείφουμε με τη σάλτσα που αφήσαμε στην άκρη για το άλειμμα, ώστε τα σουβλάκια να αποκτήσουν ένα σκούρο, λαμπερό γλάσο.Τα σερβίρουμε αμέσως και συνοδεύουμε με την υπόλοιπη σάλτσα.
Κοτόπουλο,Κρεμμύδι